《再点陶金户计》
宋代·方一夔

万里云程阻便风，孤鸿痛定再伤弓。徵求多出儒冠外，飞走难逃世网中。

不分事情多倚仗，厌看人面诉贫穷。生平豪气难磨折，时向毫端吐白虹。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。